<translate>  No 6 - Panel say use of social media follow escalate di Lekki tollgate incident and recommend make pipo no dey spread unverified tori to di society. Lagos goment say dem go launch campaign on how to use social media and di dangers wey go follow if pipo abuse am.No 8 - Di panel say make goment pay up all di moni wey dem promise to hospitals wey treat EndSars protesters. Lagos goment answer say dem don pay all di hospitals. Dem commend Reddington hospital wey treat pipo for free.No 10 - Panel recommend make authorities strategize wella on how dem dey address pipo grievances, make e dey get fast attention and action. Lagos goment answer say dem accept di recommendation and dem go make strong how dem dey engage youths.No 11 - Panel say make goment dey regularly engage youths and make dem dey ready to respond wen dat kain tollgate incident happun. Lagos goment accept di recommendations. Dem say dem go increase dia efforts for youths engagement, say dialogue wit youths na continuous process.No 12 - Di panel say make goment dey widely publicize curfew regulations. Goment accept dis recommendation.No 16 - Di panel recommend make goment train dia health officials especially LASEHMU. Lagos goment accept di recommendation and go provide further training and capacity building for health officials.No 18 - Panel tok say make dem dey properly preserve crime scenes and keep all physical evidence till dem complete dia check of di scene. Lagos goment accept di recommendation and add say dem go forward am to Nigeria goment for consideration. Say dem go restart di Lagos DNA and Forensic centre.No 20 - Panel recommend make goment begin observe October 20 every year as toll free day for di Lekki tollgate as long as di tollgate exist. Goment accept di recommendation, say na in di spirit of healing and reconciliation.No 23 - Di panel say make goment do evritin possible to bridge di gap of mistrust wit di youths. Goment accept di recommendation, say dem don already start di process.No 31 - Panel say make Lagos House of Assembly set up Human Rights Committee or tribunal to torchlight cases against police and oda security agencies. Lagos goment agree to set up di committee through legislative process.No 32 - Ontop petitions wey pipo send in but di panel no fit hear dem, di panel say make goment channel dem to di Human Rights Committee through di Ministry of Justice. 